*Ő így folytatta: „Ti lentről származtok, én pedig fentről származom; ti e világból származtok, én nem e világból származom.* (Jn 8,23)

A lent és fent térbeli helyzetek bemutatására szolgáló határozók. Itt bele érthetjük a menny és föld helyzetének meghatározását is.

A mondat természetesen tartalmazza az Isten és ember között lévő különbséget is. Istennek nincs térbeli, időbeli korlátja, Ő örök, végtelen, mindenütt jelenvaló és sorolhatnám tovább. Mi, emberek a földi élet adta keretek között éljük napjainkat messze attól, ahogy Isten él.

Jézus Isten! Jogos a különbségtétel a származás, a környezet és a világok között. De Jézus azért jött, hogy nekünk embereknek lehetőségünk legyen oda jutni, ahonnan Ő jött. Már biztos vagy abban, hogy Vele leszel? Ha esetleg nem, beszél Jézussal erről! *Vadon Gyula*